Creschinde si diminuidi

Corru Andalu, tenes fama e lùmene:
tue ses de su Temo fundadore1,
sas abbas tuas friscas che lentore
filtradas da sas rocas friscas sùmene.

Da chi faghinde tretu enin fiùmene
pelden friscura, puresa e sabore:
s'abba est pesante e cambiat colore
e si guastat creschinde in volùmene.

Gai s'omine peldet sa salude,
creschinde in annos, cunfromma a s'edade
diminuit in foltza e voluntade

e peldet in sos brios sa vertude:
totu sos donos de sa gioventude
che li olan in s'antzianidade.

Su deghennoe 'e Sant'Andria J976

1Fundadore: da cui si origina